**[7.] pielikums**

Atklāta konkursa

**“Ilūkstes pilsētas stadiona būvprojekta izstrāde, autoruzraudzība un būvniecība”,** identifikācijas Nr**.“INP 2015/7”**

**nolikumam**

***Pasūtītāja līguma Nr.\_\_\_\_\_\_\_\_***

***Izpildītāja līguma Nr.\_\_\_\_\_\_\_\_***

Iepirkuma un Būvdarbu līgums Nr.\_\_\_\_\_\_\_\_\_

*“* Ilūkstes pilsētas stadiona būvprojekta izstrāde, autoruzraudzība un būvniecība*”*

Ilūkstē, 201\_\_. gada \_\_\_\_ī

**\_\_\_\_\_\_\_\_\_\_\_\_ „\_\_\_\_\_\_\_\_\_\_\_\_\_\_\_\_\_\_\_\_\_\_\_"**, Reģ.Nr. \_\_\_\_\_\_\_\_\_\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_, tālāk saukts "**Izpildītājs**", **tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** personā, kas darbojas atbilstoši Statūtiem, no vienas puses, un

**Ilūkstes novada pašvaldība,** reģ. Nr.90000078782, juridiskā adrese: Brīvības iela 7, Ilūkste, Ilūkstes novads, LV-5447, turpmāk saukts "**Pasūtītājs**", tās **domes priekšsēdētāja Stefana Rāznas** personā, kas darbojas pamatojoties uz pašvaldības Nolikumu, no otras puses, (līguma "Pasūtītājs" un "Izpildītājs" saukti arī kā “**Puses**”),

pamatojoties uz Pasūtītāja **iepirkuma “Ilūkstes pilsētas stadiona būvprojekta izstrāde, autoruzraudzība un būvniecība”, identifikācijas Nr.“ INP 2015/7” (**turpmāk tekstā **– Iepirkums),** rezultātiem, Puses noslēdza līgumu par sekojošo:

1. **Līguma priekšmets.**
   1. "Izpildītājs" izpilda pēc "Pasūtītāja" uzdevuma, bet "Pasūtītājs" pieņem un apmaksā **Ilūkstes pilsētas stadiona būvprojekta izstrādes, autoruzraudzības un būvniecības darbus** (līgumā saukts kā "**darbi**”) **pēc adreses**: Stadiona iela 2, Ilūkste, Ilūkstes novads - **Zemes gabals Stadiona iela 2 atrodas Ilūkstē. Projekta teritorija sastāv no** pašvaldībai piederoša zemes gabala ( Kad. Nr. 4407 001 0164). Zemes gabala platība – 33343 kvm **(**līgumā saukts kā **"objekts")**.
   2. Darbi tiek izpildītipienācīgā kvalitātē saskaņā ar būvnormatīviem, LR normatīvajiem aktiem, šo līgumu, tehniskajām specifikācijām, tehnisko projektu, ievērojot Pasūtītāja un normatīvajos aktos norādītos pasākumus, darba daudzumiem, lokālo tāmi un savu iepirkuma piedāvājumu. "Izpildītāja" veicamo darbu un darba daudzuma pilnīgs uzskaitījums tiek dots **Pielikumā Nr.1, kas ir šī līguma neatņemama sastāvdaļa.**
   3. "Izpildītājs" apliecina, ka viņam ir saistoši visi Iepirkumā piedāvājumā iesniegtie dokumenti.

**2.Norēķinu kārtība.**

2.1. **Līguma summa bez PVN 21% apmērā sastāda EUR \_\_\_\_\_\_\_\_\_\_\_\_\_\_\_\_ ( \_\_\_\_\_\_\_\_\_\_\_\_\_\_\_\_\_\_ euro\_\_\_\_\_\_\_\_\_\_\_ centi) , PVN tiek piemērots saskaņā ar** **29.11.2012. likumā "Pievienotās vērtības nodokļa likums" noteikto un šī likuma 142.pantu.**

2.2 "Pasūtītājs" apņemas veikt apmaksu sekojošos termiņos un kārtībā:

2.2.1Pasūtītājs Darbu uzsākšanai izmaksā Izpildītājam **avansu 20% (divdesmit procentus) no līguma summas**. Pasūtītājs veic avansa maksājumu **10 (desmit) darba dienu** laikā no brīža, kad ir uzsākti būvdarbi un Izpildītājs ir iesniedzis **Pasūtītājam** atbilstošu rēķinu avansa izmaksai un visu veidu apdrošināšanas polises, kuras ir Izpildītājam jāiesniedz saskaņā ar šī līguma un šī iepirkuma nosacījumiem. Avanss tiek dzēsts proporcionāli no ikmēneša izpildīto būvdarbu samaksām.

2.2.2. Galīgo norēķinu „Pasūtītājs” veic **30 (trīsdesmit) darba dienu** laikā pēc objekta pieņemšanas-nodošanas akta parakstīšanas, kas ir neatņemama sastāvdaļa, un rēķina saņemšanas.

2.3. Līguma cena par visu darba apjomu netiks mainīta vai indeksēta pamatojoties uz **Izpildītāja** izmaksu pieaugumu, izņemot gadījumu, ja līguma darbības laikā Latvijas Republikā tiks noteikti jauni nodokļi vai izmainīti esošie, kas attiecas uz izpildāmajiem darbiem.

2.4. Maksājumi veicami **euro atbilstoši Euro ieviešanas kārtības likumam**, bezskaidrā naudas formā, uz šajā līgumā norādīto "Izpildītāja" norēķina kontu. Par samaksas datumu tiek uzskatīts datums, kad „**Pasūtītājs**” faktiski veicis maksājumu.

**3. Darbu nodošanas – pieņemšanas kārtība objektā.**

3.1. „**Izpildītāja” darba uzsākšana:**

3.1.1. „**Izpildītājam”** jāuzsāk darba veikšana ne vēlāk **kā 5 (piecu) darba dienu laikā no līguma parakstīšanas dienas**.

3.2. **„Izpildītājam”** jāpabeidz darbs būves vietā līdz pilnīgai līguma noteikto saistību izpildei, pieturoties pie būvdarbu izpildes laika grafika, bet ne vēlāk kā:

**3 (trīs) mēneši** *(tajā skaitā projekta izstrāde saskaņā ar 01.07.1997. MK noteikumiem Nr.112 „Vispārīgie būvnoteikumi” 46.4 punktu)*, saskaņā ar šī Līguma noteikumiem, Iepirkuma Nolikuma noteikumiem un savu iepirkuma piedāvājumā noteiktām prasībām

3.3."**Pusēm**" **ir tiesības realizēt veikto darbu pieņemšanu pa posmiem**, parakstot starpposmu pieņemšanas-nodošanas aktus. Šajā gadījumā par izpildītiem darbiem pasūtītājs veic samaksu saskaņā ar darbu pieņemšanas - nodošanas aktu **10 (desmit) darba dienu** **laikā pēc šī akta parakstīšanas un atbilstoša rēķina saņemšanas**.

3.4. Pēc visu Būvdarbu pabeigšanas būve tiek pieņemta ekspluatācijā, atbilstoši būvniecību regulējošajos tiesību aktos noteiktajai kārtībai (saskaņā ar Būvniecības likumu un atbilstoši citiem LR normatīvajiem aktiem). Būvdarbi tiek uzskatīti par izpildītiem un nodotiem Pasūtītājam ar brīdi, kad tiek parakstīts akts par būves nodošanu ekspluatācijā. Gadījumā, ja netiek konstatēti defekti un tiek konstatēts, ka būvdarbi ir paveikti kvalitatīvi un atbilstoši Tehniskajam projektam, Puses sastāda pieņemšanas – nodošanas aktu. Izpildīto darbu pieņemšana – nodošana notiek objektā, abām Pusēm parakstot pieņemšanas – nodošanas aktu.

3.5."Izpildītājam" 3 (trīs) dienas pirms pieņemšanas – nodošanas rakstveidā vai mutiski jāpaziņo “Pasūtītājam” diena un laiks, kurā pieņemšana – nodošana var notikt.

3.6.“Pasūtītājam” ir pienākums 2 (divu) dienu laikā izskatīt un pieņemt no "Izpildītāja" izpildītos darbus, parakstot pieņemšanas – nodošanas aktu. Ja “Pasūtītājs” savlaicīgi neparaksta "Izpildītāja" sastādīto un iesniegto pieņemšanas – nodošanas aktu un nesniedz savus iebildumus, "Izpildītājs" drīkst uzskatīt, ka “Pasūtītājs” darbus ir pieņēmis un pieprasīt attiecīgā maksājuma veikšanu saskaņā ar šī līguma noteikumiem.

3.7.Motivēta atteikuma pieņemt darbu gadījumā, "Izpildītājs" un “Pasūtītājs” veido divpusēju defektu aktu, kam pievienots saraksts par darbiem, kurus nepieciešams paveikt līdz galam ar norādi par izpildes termiņiem.

3.8.Puses vienojas, ka defektu aktā minēto trūkumu novēršanu un darbu izpildi pienācīgā kvalitātē apliecinās Pušu parakstīts pieņemšanas – nodošanas akts.

3.9.Trūkumi, ko pieļāvis "Izpildītājs" savas vainas dēļ ir novēršami par "Izpildītāja" līdzekļiem.

3.10.Trūkumi, kas veidojušies “Pasūtītāja” vainas dēļ, ir novēršami par “Pasūtītāja” līdzekļiem.

3.11.Ja "Izpildītājs" darbu veic pirms termiņa, tam ir tiesības to nodot, bet “Pasūtītājam” ir pienākums pirms termiņa pieņemt darbu un veikt arī apmaksu.

3.12.Nododot darbus, “Pasūtītājam” tiek iesniegta veikto darbu izpilddokumentācija. “Pasūtītājam” ir pienākums uzglabāt visu augstāk minētajā aktā uzskatīto dokumentāciju līdz līgumā minētā garantijas termiņa beigām.

3.13.Ja "Izpildītājs" nodod izpildīto darbu, var ierosināt veikt papildus darbus. Ja "Izpildītājs" piekrīt, šos darbus veic pēc pušu vienošanās noslēdzot jaunu līgumu.

3.14“Pasūtītājs” var ierosināt papilddarbus arī darbu veikšanas laikā pirms objekta nodošanas, šādos gadījumos tiek slēgta papildus vienošanās, sastādīta papilddarbu tāme un norādīta šo darbu samaksas kārtība.

3.15.Ja darbu izpildīšanas procesā "Izpildītājam" ir radušies fiziski šķēršļi vai apstākļi, kurus tas, kā pieredzējis un kvalificēts "Izpildītājs" iepriekš nevarēja paredzēt, tad viņam ir tiesības, vispirms saskaņojot ar “Pasūtītāju” iepriekš minēto šķēršļu likvidēšanas metodi un izmaksas, saņemt darbu izpildes termiņa pagarinājumu, kas atbilst šo fizisko šķēršļu vai apstākļu darbības ilgumam. Par tādiem šķēršļiem un apstākļiem Puses uzskata jebkādu darbu pārtraukšanu, kas rodas “Pasūtītāja” saistību nepildīšanas rezultātā vai pēc “Pasūtītāja” norādījuma, kā arī Valsts institūciju vai pašvaldības iestāžu aizlieguma.

3.16.“Pasūtītājs” un "Izpildītājs" var ierosināt papildus apjomu nodrošināšanu Objektā darbu veikšanas laikā pirms objekta nodošanas, taču šādos gadījumos “Pasūtītājs” un "Izpildītājs" vadās no Publisko iepirkumu prasībām un citām LR normatīvajos aktos noteiktajām prasībām, ja nepieciešams veic atbilstošas darbības (veic iepirkumu, slēdz papildus vienošanos, sastāda papildus apjomu tāmi vai slēdz jaunu līgumu u.tml.)

1. **"Izpildītāja"** **tiesības un pienākumi.**
   1. "**Izpildītāja" pienākumos ietilpst un** "**Izpildītājs" apņemas :**
      1. iesniegt pirms darbu uzsākšanas apdrošināšanas polisi attiecībā uz konkrēto objektu vai **civiltiesiskās apdrošināšanas polises** visiem objektiem **kopiju**. Saskaņā ar MK noteikumiem Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”.
      2. ar savu darbību nodrošināt būvdarbu izpildi tādā kvalitātē, kas atbilst LR spēkā esošajiem normatīvajiem aktiem (tajā skaitā visus darbus izpildīt saskaņā ar "Elektroietaišu izbūves noteikumiem", "Elektrisko tīklu aizsardzības noteikumiem" un citiem normatīviem dokumentiem), līguma noteiktajā termiņā, taupīgi un racionāli izmantojot būvniecības izstrādājumus, celtniecības materiālus, energoresursus, kā arī būvniecībai atvēlētos līdzekļus;

4.1.3. veikt Līgumā noteiktos darbus saskaņā ar šī Līguma noteikumiem, tehniskajiem uzdevumiem, savu iepirkuma piedāvājumu, iepirkumā noteikto darba uzdevumu un citiem darba izpildes dokumentiem, ko nosaka šis līgums un LR normatīvie akti un Līguma pielikumi;

4.1.4.veikt šī līguma 1.1.punktā minēto darbu apjomu ar saviem darba rīkiem, ierīcēm un darbaspēku, organizēt un veikt visus nepieciešamos darbus u.c. uzdevumus, kas nepieciešami šī līguma 1.1.punktā minēto darbu veikšanai pilnā apjomā;

4.1.5.segt visus izdevumus, kas saistīti ar būvlaukuma uzturēšanu;

4.1.6. saņemt nepieciešamās atļaujas no valsts institūcijām, kas nepieciešamas darbu veikšanai.

4.1.7. izstrādāt Tehnisko projektu pamatojoties uz Pasūtītāja projektēšanas uzdevumu un savstarpēji saskaņotiem risinājumiem un saskaņā ar LBN 208 „Publiskās ēkas un būves”.

4.1.8. veikt Iekšējās apkures sistēmas projektēšanu saskaņā ar LBN 231-03 ‘’Ventilācija un apkure’’, LBN 201-10 ‘’Būvju ugunsdrošība’’ un LBN 003-01 “Būvklimatoloģija”;

4.1.9. veikt Ventilācijas un kondicionēšanas sistēmas projektēšanu saskaņā ar LBN 231-03 ‘’Ventilācija un apkure’’ un LBN 201-10 ‘’Būvju ugunsdrošība’’;

4.1.10. veikt Iekšējās ūdensapgādes un kanalizācijas projektēšanu saskaņā ar LBN 221-98 ‘’ Ēku iekšējais ūdensvads un kanalizācija”, ugunsdzēsības ūdensvadu- saskaņā ar LBN 201-10 ‘’Būvju ugunsdrošība’’;

4.1.11. veikt Iekšējās elektroapgādes un avārijas rezerves elektroapgādes projektēšanu saskaņā ar LBN 261-07 ‘’Ēku iekšējo elektroinstalāciju izbūve’’;

4.1.12. veikt Datortīkli, telekomunikācija, internets, apziņošana projektēšanu saskaņā ar pasūtītāja izsniegto tehnisko specifikāciju un LBN 201-10 ‘’Būvju ugunsdrošība’’;

4.1.13. veikt Ugunsdzēsības automātiskā sistēmas projektēšanu saskaņā ar LBN 201-10 ‘’Būvju ugunsdrošība’’.

4.1.14. veikt darbus saskaņā ar darbu izpildes plānu un grafiku, kurā tiek noteikta darbu secība un izpildes laiks.

4.1.15. nodrošināt darbu izpildes laikā būvobjektā nepieciešamo dokumentāciju, ievērojot LR normatīvajos aktos noteiktās prasības un kārtību.

4.1.16. nodrošināt Objekta nodošanu ekspluatācijā, ievērojot LR normatīvajos aktos noteiktās prasības un kārtību.

4.1.17. nodrošināt visus tehniskajā specifikācijā minētos materiālus, taču saskaņojot ar Pasūtītāju tos iespējams aizvietot ar citiem ekvivalentiem materiāliem, kas atbilst minētajiem materiāliem pēc kvalitātes, ilgmūžības, īpašībām, ekspluatācijas prasībām un ir ekonomiski pamatoti, un kuri samazina ekspluatācijas izdevumus un paaugstina objekta kalpošanas laiku.

4.1.18. nodrošināt darbu rezultātā radušos atkritumu vai pārpalikumu uzglabāšana un utilizācija videi nekaitīgā veidā saskaņā ar šī Līguma noteikumiem, Iepirkuma Nolikuma noteikumiem un savu iepirkuma piedāvājumā noteiktām prasībām.

4.1.19. nodrošināt atbildību par nepieciešamo būvizstrādājumu pareizu un kvalitatīvu izmantošanu Būvdarbu procesā.Izpildītājs pats ir atbildīgs par precīzu darbu tehnoloģijas izvēli, saderīgu materiālu, darbarīku un mehānismu pielietošanu, kā arī par izpildāmo darbu apjomu uzmērīšanu uzdevuma veikšanai. Jebkura neprecizitāte ir jālabo uz izpildītāja rēķina. Būvdarbu rezultātā objektam nodarītie bojājumi izpildītājam jānovērš par saviem līdzekļiem.

4.1.20. nodrošināt visu darbu veikšanu atbilstoši LR spēkā esošajām būvniecības normām un noteikumiem un nodrošināt visu darbu veikšanu saskaņā ar šī Līguma noteikumiem, Iepirkuma Nolikuma noteikumiem un savu iepirkuma piedāvājumā noteiktām prasībām.

4.1.21. atturēties no jebkādas rīcības, kas varētu apgrūtināt Būvdarbu veikšanu vai Pasūtītāja saistību izpildi.

4.1.22. nekavējoties ziņot Pasūtītājam par visiem apstākļiem vai šķēršļiem, kuri kavē Būvdarbu izpildi.

* 1. "Izpildītājs" apņemas izmantot tikai sertificētus būvizstrādājumus Līgumā noteikto būvdarbu veikšanai.
  2. "Izpildītājs" veic visu nepieciešamo būvniecības izstrādājumu piegādi un komplektēšanu, kā arī nodrošina pareizu un kvalitatīvu būvizstrādājumu izmantošanu būvniecības procesā. Darba kvalitātes prasības, ko jāveic “Izpildītājam”, nosaka *tehniskā specifikācija* , darba apjomi, iepirkuma piedāvājums un normatīvie akti.
  3. Parakstot šo līgumu "Izpildītājs" apliecina, ka ir iepazinies ar būvlaukuma stāvokli.
  4. Materiāli, iekārtas u.c. paliek "Izpildītāja" īpašumā līdz brīdim, kad “Pasūtītājs” veic galējo apmaksu. Līdz tam brīdim "Izpildītājs" patur sev tiesības ar materiāliem, iekārtām, u.c. tās summas apmērā, par kuru Pasūtītājs nav norēķinājies rīkoties pēc saviem ieskatiem (demontēt, pārdot, iznomāt).
  5. Ja veicot darbus rodas nepieciešamība veikt papildus darbus, kādi nav bijuši paredzēti šī līguma Pielikumā Nr. 1, **Izpildītājs** apņemas ievērot LR normatīvos aktos noteikto kārtību un 06.04.2006. Publisko iepirkumu likuma 63., 671. panta u.c. noteikumus.
  6. Ar šo Līgumu „Izpildītājs” apliecina, ka līguma izpildes darbībā ievēros LR normatīvos aktus un ievēros 06.04.2006. Publisko iepirkumu likuma noteikumus, un nepieciešamības gadījumā „Izpildītājs” ir tiesīgs bez saskaņošanas ar Pasūtītāju veikt personāla un apakšuzņēmēju nomaiņu, kā arī papildu personāla un apakšuzņēmēju iesaistīšanu līguma izpildē, ja apakšuzņēmēja līgumā noteikto veicamo darbu vērtība ir mazāk kā 20 procenti no kopējās līguma vērtības, izņemot 06.04.2006. Publisko iepirkumu likuma 68. panta otrajā un ceturtajā daļā minētos gadījumus, kad „Izpildītāja” pienākums ir veikt personāla un apakšuzņēmēju nomaiņu tikai ar Pasūtītāja rakstveida piekrišanu.
  7. „Izpildītājs” ir atbildīgs par visu nepieciešamo dokumentu, izņemot būvatļaujas, saņemšanu Būvdarbu veikšanai. „Izpildītājam” jāveic visi nepieciešamie pasākumi, lai novērstu kaitējumu vai jebkādu draudošu kaitējumu, kāds varētu rasties trešajai personai Būvdarbu izpildes rezultātā.
  8. „Izpildītājam” ir pienākums pēc Pasūtītāja pieprasījuma sniegt atskaiti par Būvdarbu gaitu vai informāciju par ar Būvdarbiem saistītiem jautājumiem. Atskaite tiek iesniegta Pasūtītājam 3 (trīs) darba dienu laikā, ja Pasūtītājs nav noteicis ilgāku atskaites vai informācijas iesniegšanas termiņu.
  9. „Izpildītājam” jāveic Autoruzraudzība Būvobjektā atbilstoši šī Līguma un Iepirkuma Nolikumā noteiktajiem nosacījumiem, nodrošinot Būvprojekta autentisku realizāciju dabā.
  10. Veicot Autoruzraudzību, “Izpildītājam” jāievēro spēkā esošā LR likumdošana,kas attiecās uz šī Līguma izpildi un Pasūtītāja norādījumi.
  11. “Izpildītājs” apņemas ievērot informācijas konfidencialitāti, neizmantot to paša vai jebkuras trešās personas labā, neizpaust trešajām personām un nelietot citādi kā tikai Līgumā noteikto pienākumu izpildīšanas nodrošināšanai.
  12. “Izpildītājs” apņemas Autoruzraudzības laikā veikt regulāru Objekta apsekošanu un ierasties Objektā Autoruzraudzības veikšanai 24 (divdesmit četru) stundu laikā pēc Pasūtītāja uzaicinājuma.
  13. “Izpildītājs” apņemas pirms Autoruzraudzības uzsākšanas pārliecināties un visā Autoruzraudzības laikā kontrolēt, lai “Izpildītāja” rīcībā ir atbilstoša Projekta dokumentācija.
  14. “Izpildītājs” apņemas savlaicīgi reģistrēt Autoruzraudzības žurnālā konstatētās atkāpes un pārkāpumus, kā arī Projektētāja pieņemtos un Pasūtītāja akceptētos lēmumus izskatīšanai, rakstiski vai rasējumu veidā.
  15. “Izpildītājs” apņemas gadījumos, kad būvdarbu laikā tiek konstatētas nepilnības vai kļūdas Izpildītāja izstrādātās projekta daļas risinājumos, Izpildītājs novērš nepilnības un kļūdas par saviem līdzekļiem, termiņā, par kādu Puses vienojas.
  16. “Izpildītājs” apņemas piedalīties to darbu pieņemšanā, kurus nepieciešams pieņemt Autoruzraugam.
  17. “Izpildītājs” apņemas sniegt būvniecības dalībniekiem rakstiskas atbildes uz jautājumiem, kas tiem radušies būvdarbu gaitā. Katrai atbildei jābūt pēc būtības un pamatotai. Atbilde uz konkrēto jautājumu jādod ne vēlāk kā 3 (trīs) darba dienu laikā no jautājuma pieteikšanas.
  18. “Izpildītājs” apņemas nekavējoties, bet ne vēlāk par 24 (divdesmit četrām) stundām, informēt Pasūtītāju par būvdarbu gaitā konstatētajiem trūkumiem, pieļautajām atkāpēm no projekta, iepirkuma kritērijiem un Latvijas būvnormatīviem, kā arī visiem apstākļiem, kuri var ietekmēt būvniecības procesu, un sniegt priekšlikumus par iespējamiem risinājumiem.

1. **“Pasūtītāja” tiesības un pienākumi.**
   1. “**Pasūtītājs**” apņemas nodrošināt:

5.1.1."Izpildītājam" darba fronti un būvlaukumu atbilstoši pasūtījuma apjomam un šajā līgumā noteiktiem darbu izpildes termiņiem, kā arī iespēju pieslēgties inženierkomunikācijām un elektrotīklam, nodrošinot "Izpildītāju" ar darbu veikšanai nepieciešamu elektroenerģijas jaudu;

5.1.2.Pastāvīgu iespēju "Izpildītājam" netraucēti piekļūt un veikt darbus “Pasūtītāja” objektā;

* 1. “Pasūtītājam” ir pienākums izsniegt nepieciešamās Pilnvaras “Izpildītājam”, kas saistītas ar no valsts institūcijām nepieciešamo atļauju darbu veikšanai saņemšanu.
  2. “Pasūtītājs” ir tiesīgs prasīt no "Izpildītāja", lai objektā veicamie darbi tiktu veikti ievērojot LR likumdošanas un citos normatīvajos aktos noteiktās prasības. Pasūtītājs ir tiesīgs pēc saviem ieskatiem veikt Būvdarbu izpildes pārbaudes.
  3. “Pasūtītājs” ir tiesīgs par saviem līdzekļiem pieaicināt Būvuzraugu, kurš kontrolē būvdarbu un pielietojamo būvizstrādājumu kvalitāti. Par Būvuzrauga iecelšanu vai maiņu rakstiski paziņo "Izpildītājam", kuram no paziņojuma saņemšanas brīža ir saistoša Būvuzrauga darbība.
  4. Pasūtītāja veiktā līguma izpildes kontrole vai „Izpildītāja” izpildīto Būvdarbu pārbaude nevar būt par pamatu līgumā vai ar likumu noteiktās „Izpildītāja” atbildības par neatbilstoši veiktajiem darbiem samazināšanai.
  5. „Pasūtītājam” ir tiesības pieņemt lēmumu atļaut vai atteikt „Izpildītājam” personāla vai apakšuzņēmēju nomaiņu vai jaunu apakšuzņēmēju iesaistīšanu līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus no „Izpildītāja”, kas nepieciešami lēmuma pieņemšanai saskaņā ar 06.04.2006. Publisko iepirkumu likuma 68.panta noteikumiem. Lēmuma pieņemšanas vai atteikuma gadījumā Pasūtītājs ievēro 06.04.2006. Publisko iepirkumu likuma noteikumus
  6. Ja veicot darbus rodas nepieciešamība veikt papildus darbus, kādi nav bijuši paredzēti šī līguma Pielikumā Nr. 1, **Pasūtītājs** apņemas ievērot LR normatīvos aktos noteikto kārtību un 06.04.2006. Publisko iepirkumu likuma 63., 671. panta u.c. noteikumus.
  7. Pasūtītājam un būvuzraugam ir tiesības apturēt Būvdarbus, ja „Izpildītājs” vai tā personāls neievēro objektā iekšējās kārtības un darba drošības noteikumus, uz būvdarbu veikšanu attiecināmos normatīvos aktus vai šo Līgumu. Būvdarbus „Izpildītājs” ir tiesīgs atsākt saskaņojot ar Pasūtītāju, pēc konstatētā pārkāpuma novēršanas. „Izpildītājam” nav tiesību uz Līgumā noteiktā Būvdarbu izpildes termiņa pagarinājumu sakarā ar šādu Būvdarbu apturēšanu.
  8. Pasūtītājam ir tiesības nekvalitatīvus vai neatbilstošus veiktos Būvdarbus nepieņemt. Pasūtītājam ir tiesības neapmaksāt nekvalitatīvi vai neatbilstoši veiktos Būvdarbus līdz defektu novēršanai un šo būvdarbu pieņemšanai.

**6. Garantijas saistības.**

6.1."Izpildītājs" garantē, ka Darbi ir izpildīti atbilstoši Līguma noteikumiem. Augstāk minētās garantijas termiņš darbiem, no objekta nodošanas-pieņemšanas akta parakstīšanas dienas, ir \_\_\_\_\_\_ **(\_\_\_\_\_\_\_\_\_\_) gadi . „**Izpildītājs" apņemas “Pasūtītājam” \_\_\_\_ **(\_\_\_\_\_\_\_\_\_\_\_\_\_\_\_) gadu**  laikā uz sava rēķina novērst bojājumus vai citas nepilnības, kuras Darbos tiek konstatētas garantijas laikā, pie pareizas objekta ekspluatācijas.

6.2.Ja “Pasūtītājs” garantijas laikā konstatē bojājumus, par to tiek paziņots "Izpildītājam", norādot arī vietu un laiku, kad "Izpildītājam" jāierodas uz defektu akta sastādīšanu. “Pasūtītāja” noteiktais termiņš nedrīkst būt mazāks par 5 (piecām) dienām, bet Puses var vienoties par citu termiņu defektu akta sastādīšanai. Pie defektu akta sastādīšanas Puses ir tiesīgas pieaicināt neatkarīgus ekspertus, kuru atzinums ir obligāts izpildīšanai Pusēm. Izdevumus par eksperta sniegtajiem pakalpojumiem apmaksā vainīgā Puse.

6.3.Norādītajā termiņā tiek sastādīts defektu akts. Ja "Izpildītājs" neierodas uz defektu akta sastādīšanu, “Pasūtītājs” ir tiesīgs sastādīt aktu vienpusēji, un tas ir saistošs arī "Izpildītājam". Par akta sastādīšanu tiek paziņots "Izpildītājam", norādot vietu un laiku, kad akts ir ticis sastādīts.

6.4.Gadījumā, ja nekvalitatīvi veikto būvdarbu, pielietoto materiālu rezultātā ir izveidojusies situācija, kas prasa nekavējošas darbības, tad Pasūtītājam ir tiesības sastādīt aktu bez „Izpildītāja” klātbūtnes, iespēju robežās veicot situācijas foto fiksāciju, novērst izveidojušos situāciju un tikai tad par to informēt „Izpildītāju”.

**7. "Pušu" atbildība.**

7.1.Par līgumsaistību neizpildi, vai daļēju izpildi, "Puses" nes pilnu materiālo atbildību saskaņā ar šī līguma nosacījumiem. Par līgumsaistību pienācīgu neizpildi Puses ir atbildīgas saskaņā ar šo līgumu, Būvniecības likumu, Vispārējiem būvnoteikumiem, Civillikumu un citiem tiesību aktiem.

7.2.Ja “Pasūtītājs” neveic maksājumus noteiktajos termiņos, saskaņā ar šī līguma 2.2. punktu, tas maksā “Izpildītājam” līgumsodu **0,2%** no līguma kopējās summas par katru apmaksas kavēto dienu, bet ne vairāk kā 10 % no Līguma summas.

7.3.Ja “Izpildītājs ”neizpilda līgumā uzrādīto darba apjomu noteiktajos termiņos, saskaņā ar šī līguma 3.1. un 3.2. punktiem, tas maksā “Pasūtītājām” līgumsodu **0,2%** no līguma kopējās summas par katru darba izpildes kavēto dienu līdz pilnīgai saistību izpildei, kā arī ja „Izpildītājs” neievēro darba veikšanas kalendāro grafiku, Pasūtītājam ir tiesības prasīt līgumsodu **0,1%** no līguma summas par katru kavējuma dienu, bet ne vairāk kā 10 % no Līguma summas.

**8. Nepārvarama vara.**

8.1."Puses" ir atbrīvotas no atbildības par daļēju vai pilnīgu šo līgumsaistību neizpildi, ja tā rodas nepārvaramas varas apstākļu rezultātā. Ar nepārvaramas varas apstākļiem šī līguma izpratnē tiek saprasts: karadarbība, neparedzēts pārtraukums vai traucējumi kredītiestāžu, pasta un sakaru iestāžu darbībā, dabas parādības, traucējumi elektroenerģijas piegādē, ugunsgrēks, kā arī citi apstākļi, kurus "Puses" nevarēja paredzēt un novērst ar saviem spēkiem un sev pieejam līdzekļiem.

8.2.Ņemot vērā līguma 6.1. punktu, līgumsaistības tiek pagarināts uz laiku, kurš ir proporcionāls nepārvaramas varas laikam.

8.3.Par nepārvaramas varas apstākļu esamību nekavējoties jāpaziņo otrai "Pusei" rakstiski, bet ne vēlāk kā 3 ( trīs ) darba dienu laikā no šādu apstākļu iestāšanās dienas. Šī termiņa nokavējums atņem tiesības nākotnē atsaukties uz nepārvaramas varas apstākļiem.

8.4.Ja nepārvaramas varas apstākļi turpinās ilgāk par 60 ( sešdesmit ) dienām, jebkurš no "Pusēm" ir tiesīgs atteikties no šīm līgumsaistībām pilnīgi vai daļēji.

**9. Strīdu atrisināšana.**

9.1.Šis līgums sastādīts, noslēgts un tiks izpildīts saskaņā ar Latvijas Republikas spēkā esošajiem likumiem.

9.2.Jebkura šī līguma daļa no līguma izrietoša nesaskaņa vai strīds tiek izskatīts balstoties uz šī līguma saturu, LR Civillikumu un citām LR tiesību normām, kas tieši attiecas un ietekmē šī līguma izpildi. Visus strīdus, domstarpības un/vai prasības, kas rodas no šī līguma vai sakarā ar to, t.sk. saistītus ar tā izpildīšanu, pārkāpšanu, izbeigšanu vai spēkā neesamību, puses apņemas risināt pārrunu ceļā.

9.3.Visus ar Līgumu saistītos strīdus Puses risina saskaņā ar Latvijas Republikas spēkā esošajiem normatīvajiem aktiem.

# 10. Līguma darbības laiks.

10.1.Līgums stājas spēkā **5 (piecu) darba dienu laikā no tā parakstīšanas dienas** un paliek saistošs Pusēm līdz saistību pilnīgai izpildei**.**

10.2.Puses var izbeigt līgumu pirms termiņa savstarpēji rakstiski par to vienojoties jebkurā laikā

10.3.“Pasūtītājs”, nosūtot “Izpildītājam” vienpusēju rakstisku paziņojumu , ir tiesīgs vienpusēji pārtraukt Līgumu, ja:

10.3.1.Ja darbs būves vietā netiek uzsākts 14 (četrpadsmit) dienu laikā pēc Līgumā paredzētā darba uzsākšanas datuma.

10.3.2. Darbs, saskaņā ar pārbaužu rezultātiem, tiek pildīts kvalitātē, kura ir neatbilstoša *Tehniskā projekta* specifikācijām un normatīvajiem aktiem.

10.3.3. “Izpildītājs” būves vietā nepamatoti pārtrauc darbu vai veic darbības, kas negatīvi ietekmē Darba veikšanas grafika ievērošanu.

10.3.4. “Izpildītājs” ir kavējis Darba veikšanas grafiku vai aizkavējis darba pabeigšanu vairāk kā par 30 (trīsdesmit) dienām.

10.3.5. Ir uzsākta “Izpildītāja” likvidācija vai arī “Izpildītājs” ir atzīts par maksātnespējīgu.

10.3.6. “Izpildītājs” neievēro likumīgus būvuzrauga vai Pasūtītāja norādījumus vai arī nepilda kādas Līgumā noteiktās saistības vai pienākumus, un ja “Izpildītājs” šādu neizpildi nav novērsis 10 (desmit) dienu laikā pēc attiecīga rakstiska Pasūtītāja vai būvuzrauga paziņojuma saņemšanas

10.4.Ja pirms termiņa tiek izbeigts līgums, Puses papildus vienojas par veikto darbu, izlietoto un pasūtīto materiālu samaksas apjomu un kārtību, parakstot attiecīgu vienošanos, kas kļūst par šī līguma neatņemamu sastāvdaļu.

10.5.Visi grozījumi, labojumi un papildinājumi pie šī līguma stājas spēkā ar brīdi, kad tie ir noformēti rakstiski un tos ir parakstījušas abas līguma Puses.

10.6.Līgumu var papildināt vai izmainīt pēc pušu vienošanās, ievērojot LR normatīvo aktu prasības. Jebkuri šī Līguma grozījumi un papildinājumi noformējami rakstveidā kā vienošanās, kas kļūst par šī Līguma neatņemamu sastāvdaļu.

10.7.Šī līguma nosacījumi ir saistoši attiecīgās Puses tiesību un saistību pārņēmējam. Visos citos jautājumos, kurus nenosaka šis Līgums, puses nes atbildību viena pret otru saskaņā ar Latvijas Republikas Būvniecības likumu, būvnormatīviem, kā arī Latvijas Republikas Civillikumu.

**11.** **Pārējie noteikumi.**

11.1.Parakstot šo līgumu "Puses" apliecina, ka līgums ir "Puses" brīvas gribas izpausme, kas radusies bez maldības, viltus vai spaidiem.

11.2.Līguma tekstā nav pieļaujama kādas tās daļas dzēšana.

11.3.Katra no "Pusēm" apņemas nekavējoties paziņot otram par savu sakaru līdzekļu un šajā līgumā uzrādītās adreses ( tai skaitā – juridiskās ) maiņu.

11.4.Visi un jebkurš paziņojums saistībā ar šo līgumu attiecīgai Pusei nosūtāms ierakstītā vēstulē pa pastu vai nogādājams personīgi pret parakstu par tā saņemšanu, un tas uzskatāms par saņemtu attiecīgai Pusei piektajā dienā pēc tā nodošanas pastā vai arī, kad tas ir izsniegts šai Pusei pret parakstu

11.5.Visos jautājumos, kurus neregulē šis Līgums, Puses vadās no spēkā esošiem LR normatīvajiem aktiem.Ja kāds no Līguma punktiem nonāk pretrunā ar normatīvajiem aktiem, Puses vadās no spēkā esošiem LR normatīvajiem aktiem.

11.6.Līgums sastādīts latviešu valodā, divos autentiskos eksemplāros, no kuriem viens atrodas pie "Pasūtītāja", otrs – pie "Izpildītāja".

**12. “Pušu” juridiskie rekvizīti un paraksti.**